35. Poletni lutkovni pristan
2024-08-01 09:00 - 2024-08-31 21:00 (Europe/Paris) | Maribor center / Lutkovno gledališče Maribor, Vojašniški trg 2A, 2000 Maribor
Lutkovno gledališče Maribor prireja že 35. Poletni lutkovni pristan, mednarodni lutkovni festival z najdaljšo tradicijo.

Na festivalu bodo sodelovali priznani slovenski lutkovni ustvarjalci in gostje iz Finske, Italije, Slovaške, Madžarske in Francije. Tudi letos se bomo povezali s številnimi organizacijami v mestu in organizirali predstave na Art kampu v Mestnem parku, pred Umetnostno galerijo Maribor in na Mariborskem otoku.
Vstopnice za predstave Poletnega lutkovnega pristana v Lutkovnem gledališču Maribor so po ceni 3 eur na voljo na spletu; pri blagajni gledališča pa od 27. junija 2024 naprej.
Festival financirata Mestna občina Maribor in Ministrstvo za kulturo RS.

Poletni lutkovni pristan 2024

Zloženka 35. PLP 2024PDF / 590 KB

O PLP

Od leta 1990 Lutkovno gledališče Maribor organizira mednarodni festival Poletni lutkovni pristan, ki ostaja stalnica poletnega dogajanja v mestu. Meseca avgusta vsako leto si odličen program ogleda več tisoč obiskovalcev. V prvi vrsti seveda ponuja najboljše tuje in domače lutkovne predstave za otroke, pa tudi predstave za odrasle, delavnice, razstave, instalacije in druge spremljevalne dogodke. S podporo Mestne občine Maribor tako mariborski lutkarji vsako leto privabijo najboljše, kar ponuja lutkovni svet. Od jubilejnega 30. Poletnega lutkovnega pristana prejme najboljša predstava po izboru otroške žirije nagrado zlata žirafa.

PROGRAM

Povezava do originalnega članka

[Kulturni inkubator] Razstava fotografij Gaje Đukanović Babič
2024-08-01 18:00 - 2024-08-22 16:00 | Kulturni inkubator
razstava v kulturnem inkubatorju
FOTOGRAFSKA RAZSTAVA GAJE ĐUKANOVIĆ BABIČ
Četrtek, 1. avgust 2024 // 18:00 // Kulturni inkubator
Mlada avtorica Gaja Đukanović Babič se bo v razstavišču Kulturnega inkubatorja predstavila z razstavo izbranih fotografij, ki so nastale med njenimi popotovanji in v času nabiranja izkušenj v tujini pod okriljem programa Erasmus+. Odprtje razstave bo v četrtek, 1. avgusta 2024, ob 18. uri, razstava pa bo na ogled do 22. avgusta 2024.

Gaja Đukanović Babič že več kot deset let igra kitaro, svoje igranje je pilila tudi na Konservatoriju za glasbo in balet Maribor. Je prostovoljka, rada piše, leta 2022 se je denimo podpisala pod svojo prvo absurdno dramo, in fotografira. S fotografijami in prozo je sodelovala na tekmovanjih, razstavah in festivalih, zdaj pa se bo predstavila še v Kulturnem inkubatorju na Koroški cesti.
Odprtje razstave bo v četrtek, 1. avgusta 2024, ob 18. uri, na ogled pa bo do 22. avgusta 2024.

Dogodek poteka v organizaciji Mladinskega kulturnega centra Maribor (MKC Maribor), programe v Kulturnem inkubatorju financira Mestna občina Maribor.

Povezava do originalnega članka

[Kulturni inkubator] Fotografska razstava Zgodbe iz Tajske
2024-08-01 18:00 - 2024-08-22 16:00 | Kulturni inkubator
FOTOGRAFSKA RAZSTAVA GAJE ĐUKANOVIĆ BABIČ
ZGODBE IZ TAJSKE
Četrtek, 1. avgust 2024 // 18:00 // Kulturni inkubator

Mlada avtorica Gaja Đukanović Babič se bo v razstavišču Kulturnega inkubatorja predstavila z razstavo izbranih fotografij, ki so nastale med njenimi popotovanji in v času nabiranja izkušenj v tujini pod okriljem programa Erasmus+. Odprtje razstave bo v četrtek, 1. avgusta 2024, ob 18. uri, razstava pa bo na ogled do 22. avgusta 2024.
Gaja Đukanović Babič že več kot deset let igra kitaro, svoje igranje je pilila tudi na Konservatoriju za glasbo in balet Maribor. Je prostovoljka, rada piše, leta 2022 se je denimo podpisala pod svojo prvo absurdno dramo, in fotografira. S fotografijami in prozo je sodelovala na tekmovanjih, razstavah in festivalih, zdaj pa se bo predstavila še v Kulturnem inkubatorju na Koroški cesti.
Odprtje razstave bo v četrtek, 1. avgusta 2024, ob 18. uri, na ogled pa bo do 22. avgusta 2024.

Dogodek poteka v organizaciji Mladinskega kulturnega centra Maribor (MKC Maribor), programe v Kulturnem inkubatorju financira Mestna občina Maribor.

Povezava do originalnega članka

Alex v Vetrinjcu
2024-08-02 20:30 - 23:00 | Maribor center / Vetrinjc – BarCoda
Live music v Vetrinjcu

Vabljeni na večer rock, punk, pop ter country hitov in avtorske glasbe Alexa Čeha, ki je pri KUD Coda skoraj že inventar. Ni ga inštrumenta, ki bi se ga ustrašil, vendarle pa tudi tokrat v Vetrinjcu prisega na kitaro in vokal. Idealen večer za skorajšnji zaključek prvega poletnega polčasa v Vetrinjcu. Vabljeni, vstop je prost, prispevki za muzičarja dobrodošli.

Povezava do originalnega članka

Kuratorsko vodstvo po razstavi »Ritmi skrbi« Danice I. J. Knežević
2024-08-03 17:00 | OBRAT
3. 8. 2024 ob 17.00, OBRAT
Kuratorsko vodstvo po razstavi »Ritmi skrbi« Danice I. J. Knežević
V soboto, 3. 8. 2024, te ob 17.00 vabimo v OBRAT – prostor umetnosti in participacije, ko nas bo kuratorka Teri Szűcs popeljala po razstavi Danice I. J. Knežević »Ritmi skrbi«.

Danica I. J. Knežević s svojo umetniško prakso daje vidnost izkušnjam in okoliščinam skrbstvenega dela, njegovim kompleksnim vlogam in položajem. Njeno izhodišče je najpogosteje vez intimnosti, ki se spleta med osebama v skrbstvenem odnosu. V to dinamično povezavo, ki je pogosto tabuizirana in razvrednotena, imamo le redko vpogled; Knežević pa gledalce in gledalke nežno in pogosto z veliko mero humorja povabi vanjo. V performansih občinstvo subtilno uvaja v procese, ki vključujejo dve enako pomembni telesi, telo oskrbovalke in oskrbovanke.

Na razstavi si lahko ogledamo njena dela, kjer posebej poudarja telo negovalke in se posveča prostorom, v katerih poteka skrbstveno delo. Njena performativna dela preveva ritmičnost, ki razkriva inherentno ponavljajočo se naravo skrbstvenega dela.

Razstava je del raziskovalnega rezidenčnega projekta SobaZaGosteMaribor, IZGRADNJA SKRBSTVA / CONSTRUCTING CARE.

fotografije otvoritve

Povezava do originalnega članka

Karaoke v Vetrinjcu
2024-08-03 20:00 | Vetrinjc – BarCoda
Vetrinjc ekipa gre na počitnice! Med 4. in 18. avgustom bomo vsi pogrešali najboljši plac v mestu, ampak treba si je malo spočiti, jesen se konkretno polni! Da bo slovo lažje, na zadnji večer, legendarne karaoke. Naša naloga je, da spijemo vse, kar je (ker stran pa ne bomo metali) in zapojemo ta glavne Vetrinjc šlagerje!

Organizator: Vetrinjc – BarCoda

Povezava do originalnega članka

Letni kino: Bob Marley - One love
2024-08-03 21:00 | Maribor center / Avditorij LGM
Filmska projekcija v okviru Letnega kina Minoriti
Reinaldo Marcus Green / ZDA, Jamajka, 2024, 107 min / angleščina s slovenskimi podnapisi
Biografska glasbena drama z naslovom Bob Marley (Bob Marley: One Love) slavi življenje in glasbo jamajške ikone, ki je navdihovala številne generacije s svojim sporočilom ljubezni in enotnosti.
Na velikem platnu bomo lahko prvič odkrili Bobovo močno zgodbo o premagovanju stiske in potovanju za njegovo revolucionarno glasbo.

Povezava do originalnega članka

Počitniško varstvo na kmetiji
2024-08-05 07:30 - 2024-08-09 16:30 | Okolica / Posestvo Valdek, Jarenina
Dnevno počitniško varstvo za otroke v družbi živali V majhni skupini (največ 10 otrok) se bomo družili s konji, oslički, lamami, alpakami in drugimi prebivalci naše kmetije. Naučili se bomo, kako zanje skrbeti in kako se imeti v njihovi družbi res fino. Ko bodo živali počivale, pa se bomo lahko igrali na seniku, travniku, v gozdu in ob ribniku.
Aktivnosti:
– druženje z živalmi in njihova oskrba (čiščenje izpusta/kidanje, hranjenje, krtačenje)
– vodenje konjev in osličkov po maneži
– sprehod z oslički
– bralne urice med živalmi
– prosta igra v naravi
– ustvarjanje z naravnimi materiali
Poudarek je na tem, da preživijo otroci praktično ves dan na prostem in večino od tega v družbi živali, predvsem pa stran od ekranov. Verjetno domov ne bodo prišli najbolj čisti, veseli pa zagotovo.
Za udeležbo na počitnicah niso potrebne izkušnje pri delu z živalmi, temveč to, da jih druženje z njimi veseli.
Cena za pet dni varstva (7:30 do 16:30) je 200 eur.

Povezava do originalnega članka

Spoznaj svet 3D: Ustvarjanje s 3D pisali in printerji
2024-08-06 11:00 - 2024-08-20 11:00 | Kulturni inkubator
V organizaciji MKC Maribor bo v torek, 6. avgusta, in v torek, 20. avgusta, ob 11. uri v Kulturnem inkubatorju potekala ustvarjalna delavnica, na kateri bodo udeleženci spoznavali svet tridimenzionalnosti. Ustvarjali bodo lahko namreč s 3D pisali in 3D prinerji.
Ali te zanimajo 3D pisala in 3D printerji?
Pridi in spoznaj čaroben svet v treh dimenzijah, kjer si lahko sam ustvariš svoj sanjski prostor . Na delavnicah se bomo naučili ustvarjanja s 3D pisali in povezovanja naše domišljije s 3D obliko.
Pripravljamo dve delavnici, na prvi bomo ustvarjali s 3D pisali, na drugi bomo zagnali 3D tiskalnike.
PROGRAM:

Torek, 6. avgust 2024, 11:00, Kulturni inkubator – Delavnica ustvarjanja s 3D pisali.
Torek, 20. avgust 2024, 11:00, Kulturni inkubator – Delavnica 3D tiskanja.

Delavnici bo vodila dijakinja Anika Oder.
O ANIKI ODER
Anika Oder je dijakinja Prve gimnazije Maribor in se v prostem času ukvarja z 3D printanjem. S tehniko se srečala že v otroštvu po zaslugi očeta, zdaj pa pridobljeno znanje in izkušnje pripravljena deliti naprej.

Povezava do originalnega članka

Mavrično (dolgo)vezenje
2024-08-06 16:00 - 2024-08-07 08:00 | Kulturni inkubator
Tokrat bomo vezli v Mariboru!
Z iglo, nitjo in kvir prijatelji se bomo spoznavali in povezovali v Kulturnem Inkubatorju.
06.08.2024 16.00 Kulturni Inkubator Maribor
Poleg kvir oseb ste vedno dobrodošle tudi zaveznice ter vse, ki se o vsem tem sprašujete. Ne pozabite povabiti svojih ročno spretnih kolegov!
Dogodek bo potekal v slovenščini in angleščini.

453403792_924302509739016_7469402405067723268_n.jpg

453171039_924302486405685_3169191595327331899_n.jpg

453173767_924302479739019_8134277763548258746_n.jpg

Povezava do originalnega članka

Stojan Špegel: »V simbiozi domišljije in zavesti«
2024-08-07 10:00 - 2024-08-31 15:00 | Maribor center / Galerija DLUM, Židovska ulica 10, Maribor
Samostojna razstava slik umetnika Stojana Špegla. Kuratorka razstave: Mag. Mojca Štuhec.»V ospredje je stopila poglobljena avtorjeva izpoved, ki nas popelje v razburkano morje vtisov, čustvovanj, zaznav in premišljevanj. Na posameznih slikah zaslutimo idilično podobo narave in z nekaj fantazije slišimo petje ptic ali žuborenje potoka, drugje je dogajanje povsem imaginarno, znajdemo se v labirintu na videz nepovezanih prostorov. Zapleteni motivi s svojevrstno simboliko opazovalcu vzbujajo številne asociacije in vprašanja. Avtor jih enigmatično opisuje kot “… krog, katerega središče je povsod in katerega obsega ni nikjer …”. Vodilna oblika slik je namreč krog, ki ima močno simbolno konotacijo.« Mag. Mojca Štuhec, v tekstu razstavnega kataloga.

Povezava do originalnega članka

EKO 9: Pripovedovalski večer
2024-08-08 19:00 | Maribor center / Stari sanatorij, Tyrševa 19, 2000 Maribor
Vabljeni na pripovedovalski večer v sodelovanju z Mariborsko knjižnico.
V sodelovanju z Mariborsko knjižnico in v sklopu trienala EKO 9 pripravljamo že drugi pripovedovalski dogodek.
Tokrat vas vabimo, da se nam pridružite v četrtek, 8. avgusta 2024, ob 19.00, na čarobnem vrtu starega sanatorija na Tyrševi 19. Pripovedovalska ekipa, ki jo sestavljajo Biserka Bobnar, Lea Hedl, Robert Kereži, Sabina Kotnik, Agica Kovše in Metka Lipnik, bo večer obogatila z ljudskimi pravljicami, začinjenimi z elementi strašljivega.
Dogodek bo glasbeno spremljal harmonikar Borut Mori, ki bo poskrbel za prav posebno vzdušje.
V primeru dežja bo prireditev potekala v notranjosti starega sanatorija.

Povezava do originalnega članka

POP-UP Hiše Najstarejše trte x Minoriti: Vinski večeri
2024-08-08 20:00 | Maribor center / Kulturna četrt Minoriti, Vojašniški trg 2, 2000 Maribor
Vinski večeri v začasnem domu Hiše Najstarejše trte – v Minoritih!

Povezava do originalnega članka

POPolne vinske zgodbe: Vinski večer s sommelierko Vaneso Centrih x Patricija Škof
2024-08-08 20:00 | Maribor center / Kulturna četrt Minoriti, Vojašniški trg 2a, 2000 Maribor
Vinski večer je odpovedan zaradi vremena! Se vidimo na naslednjem Vinskem večeru v POP-UPu Hiše Najstarejše trte x Minoriti.

Povezava do originalnega članka

Koncert: ZAJTRK
2024-08-08 20:00 - 22:00 | Maribor center / Pod hrastom, Lutkovno gledališče Maribor, Vojašniški trg 2a
etno, šanson, jazz, blues
Zajtrk je kantavtorska etno-šansonska zasedba, ki se osredotoča na ustvarjanje duhovitih in družbeno kritičnih besedil v slovenščini. Njihova glasba prepleta folk in etno zvoke s punk šansonom, kabarejem, jazzom, bluesom in popom, kar ustvarja edinstven in alternativen kantavtorski izraz.
Zasedba si prizadeva ohraniti slovenski jezik v svojih besedilih, ki so polna družbene kritike, humorja in ljudskega elementa. Skladbe raziskujejo človeško življenje v vsej njegovi komičnosti, uporniškosti, zmedenosti, tragičnosti ter srečnih in nesrečnih trenutkih.
Zajtrk stremi k avtonomnosti ustvarjanja, pri čemer ohranja posebno mešanico hudomušnosti in iskrenosti. Duo sestavljata Laura Krajnc (violina, vokal, tamburin) in Sven Horvat (kitara, vokal). Navdihuje ju ljubezen do pravljic, zgodb, pripovedk, smešnih anekdot, teatra in drugih “hudih muh”, kar se jasno odraža v njunem glasbenem izrazu.

Povezava do originalnega članka

Glasbeni Vikend
2024-08-09 18:00 - 2024-08-10 23:00 | Okolica / Hotel Habakuk, Pohorska ulica 59, 2000 Maribor
Pridružite se nam ta vikend za glasbeno doživetje s petkovim Live DJ večerom in sobotnim vrhunskim koncertom v živo, ki ga bosta izvedla pevec @chicoviko in saksofonist @blaz.svagan!
Vabljeni na glasbeni vikend v Habakuku!
Petek: Uživajte ob ritmih Live DJ glasbe, ki vas bo popeljala skozi RnB, Soul in House melodije.
Sobota: Pripravite se na vrhunski koncert v živo!
Na odru vas bo navdušil pevec in pianist @chicoviko s svojo dinamično vokalno izvedbo, edinstvenim slogom petja in neprekosljivim šovom. Ob njem bo nastopil še saksofonist @blaz.svagan, znan po svojih funky jazz ritmih, ki vas bodo popeljali v preteklost.
Poleg tega vas čaka izbor izbranih fingerfood prigrizkov, posebne pijače in nepozabno vzdušje, ki bo večere naredilo edinstvene.

Povezava do originalnega članka

Blažka Križan: Množice sosledij
2024-08-09 19:00 - 2024-09-07 00:00 | Maribor center / artKIT, Glavni trg 14, Maribor, Slovenija
Vljudno vabljeni na odprtje razstave Blažke Križan Množice sosledij, ki bo v petek, 9. avgusta 2024, ob 19. uri v razstavišču artKIT. Umetnost Blažke Križan se giblje med svetovoma rezljanja papirja in optične umetnosti. Monokromatična dela imajo strukturo tridimenzionalne reliefnosti, v kateri se srečujeta estetska igra sence in svetlobe.
S skalpelnim rezom umetnica odpira, privzdiguje in usmerja nastalo ploskovno reliefnost papirja. Repeticija ponavljajočega se reza ustvarja optične iluzije, ki tvorijo asociativno organske in biomorfne oblike ter valujoče, črtne in krožne kompozicijske strukture v gibanju.

Povezava do originalnega članka

Koncert skupine Regen
2024-08-09 20:00 | Maribor center / Avditorij LGM, Pod hrastom
Navdušujoča, a izvrstno dodelana krhkost.
Glasba, ki te zaziba s svojo mladostno izpovednostjo in nežno melodično poboža ušesa. Novodobni alterpop, poln zasanjanih odmevov in plavajočih harmonij, prepletene z živahnimi ritmi in inštrumentali osemdesetih.
Tako kritiki opisujejo Regen, mlado ljubljansko peterico, ki od leta 2019 že vse od izida svojega prvega singla Wine navdušuje tako radie in glasbene recenzente kot številne poslušalce, od takrat pa so se vsako leto njihove pesmi uvrstile na lestvico Skladba leta nacionalnega radia Val202 in nominacije v kar treh kategorijah za prestižno nagrado Zlata piščal v letu 2023.
V letu 2024 so se predstavili na festivalu MENT ter z izjemnim nastopom prevzeli občinstvo. S prefinjeno eleganco prepletanja melanholičnih zasanjanih melodij z živahnimi ritmi so navduševali na številnih koncertih, kjer so njihovi energični nastopi puščali občinstvo odprtih ust.

Povezava do originalnega članka

Nuša Bezjak - koncert
2024-08-09 20:00 - 22:00 | Maribor center / Grajski trg, 2000 Maribor
Na Grajskem trgu bo nastopila Nuša Bezjak, ki bo navduševala s svojim očarljivim glasom.
Na Grajskem trgu bo v petek, 9. avgusta, nastopila Nuša Bezjak s svojim očarljivim glasom.
Nuša je mlada nadobudnica, ki je nastopila na Slovenija ima talent leta 2023.
V Astoriji smo že poslušali njen izbor pesmi v hlasnejših dneh na notranjem odru, tokrat pa bo zabavala celoten Grajski trg.
Vabljeni, da se na poletni večer podružite na naših terasah ob odlični poletni ponudbi in živi glasbi.

Povezava do originalnega članka

LENart: Koncert skupine Get back
2024-08-09 21:00 | Okolica / Mestni park dr. Jožeta Pučnika v Lenartu
Popotovanje v čas s skupino Get Back!
Mariborska skupina Get Back, ki je delila oder z največjimi imeni svetovne glasbene scene, prihaja z novim albumom To smo mi in koncertom, ki obljublja nepozabno glasbeno doživetje.
Pripravite se na nepozabno noč, polno energije, nostalgije in največjih hitov, ki so zaznamovali več generacij.

Povezava do originalnega članka

[Dnevi poezije in vina na Ptuju] Pesniški slem in predstavitev antologije Tri minute
2024-08-10 10:00 - 11:00 | Mestni trg
Dnevi poezije in vina
Pesniški slem in predstavitev prve antologije slovenske slemovske poezije
Sobota, 10. avgust 2024 // 10:00 // Mestni trg, Ptuj

V okviru programa Sobota je #pridivmesto, ki ga na Ptuju izvaja Javni zavod Ptuj, ekipa mednarodnega festivala Dnevi poezije in vina (Beletrina) v sodelovanju z Mladinskim kulturnim centrom Maribor (MKC Maribor) vabi na literarni dogodek, sestavljen iz pesniškega slema in predstavitve antologije Tri minute. Dogodek bo na Mestnem trgu na Ptuju potekal ob 10. uri.
MKC Maribor že od leta 2016 goji in spodbuja poseben pesniški žanr, slamovsko poezijo, pri kateri gre za specifični način odrskega izražanja skozi poezijo, ki zlasti med mladimi spodbuja ustvarjalnost, razmišljanje, diskusijo, druženje, socializacijo in samozavest. Slemovske dogodke redno prirejajo ali so jih prirejali tudi organizatorji v nekaterih drugih slovenskih mestih (Ptuj, Kamnik, Kranj, Celje, Ljubljana, Novo mesto), zato v Sloveniji lahko govorimo o dobro razviti slemovski sceni ali celo o slemovskem gibanju. Izbor poezije najboljših slemovskih pesnic in pesnikov je v antologiji Tri minute pripravila pesnica, urednica in dolgoletna koordinatorka literarnega programa MKC Maribor, Petra Kolmančič, ki pojav slemovske poezije aktivno spremlja in soustvarja že vse od začetka. V obširni spremni besedi podrobno predstavi korenine in začetke slemovske poezije v ZDA in po svetu ter zgodovino slemovske poezije v Sloveniji, v antologijo pa je uvrstila izbor najboljše slemovske poezije petnajstih pesnic in pesnikov.
Slamovska poezija je živa, sočna in polna energije, je poslušljiva, zlahka razumljiva in dostopna širšemu krogu. Izvaja se v živo in združuje elemente performansa, govorjene (spoken word) poezije in gledališča. Poglavitna razlika med poezijo kot jo razumemo v širšem smislu in slamovsko poezijo je v tem, da se slamovska poezija piše z mislijo in ciljem izvajanja pred publiko, zato je ob vsebini izjemnega pomena performativni potencial pesmi. Za dogodke v živo, na katerih se izvaja slemovska poezija, je značilno tudi to, da so tekmovalnega značaja in prav takšen bo tudi literarni dogodek, ki ga pripravljata ekipi mednarodnega festivala Dnevi poezija in vina (Beletrina) ter MKC Maribor v okviru dogodka Sobota je #pridivmesto, ki na Ptuju poteka pod okriljem Javnega zavoda Ptuj. Slemovski literarni dogodek bo v soboto, 10. avgusta 2024, ob 10. uri na Mestnem trgu na Ptuju, enem prvih mest, ki se je vpisalo na slovenski slemovski zemljevid.
Kratkemu pogovoru z enim najuspešnejših slovenskih slemovskih pesnikov, Mišelom Amom Ristovim, ki je tudi pobudnik in koordinator slemovskega dogajanja na Ptuju, državni slemovski prvak ter večkratni zmagovalec lokalnih slemov, bo sledil moderiran skupinski slemovski nastop, na katerem se bodo predstavile in predstavili Mišel Amo Ristov, Tomaž Lovrenko, Matic Ačko, Mateja Mohorko in Aljaž Šešo. Dogodek bo moderiral Aljoša Toplak.
Predstavitev antologije je odlična priložnost, da slišimo najboljše slemovske pesmi ter najboljše slovenske slemerje in slemerke iz obdobja 2016-2024!
Vabljene in vabljeni!

Povezava do originalnega članka

Dan odprtih vrat kleti Jarenina
2024-08-10 13:00 - 19:00 | Okolica / Jareninski dol 26, 2221 Jarenina
Potopite se v svet lokalih vin in okusov!
Vabljeni na vinsko degustacijo, kjer boste okušali vina treh lokalnih vinarjev: Turistične kmetije Puša, Okrepčevalnice in vinogradništva Skupek ter Domačije Jarc.
S kupljenim kozarcem v vrednosti 15 € boste lahko okusili njihova vina in se družili v prijetnem ambientu med vinogradi. Ob vsakem vinu vas čaka tudi prigrizek.

Povezava do originalnega članka

Letni oder Ruše: Rock tržnica nostalgije in spominov
2024-08-10 18:00 - 2024-08-18 00:00 | Okolica
Od petka, 10. avgusta do nedelje, 18. avgusta bodo obiskovalci festivala lahko uživali v glasbi iz vinilk po izboru Željka Jaklina (DJ Pala) v intimnem vzdušju centra Ruš na Tržnici Lamprehtove domačije.
Izpostavljen koncert: KARNEOLI v petek, 16. avgust, ob 19. uri
Vstopnine ni!

Povezava do originalnega članka

Letni oder Ruše: Festival kantavtorstva - Bojan Sedmak, Peter Andrej, Adi Smolar
2024-08-10 19:00 | Okolica / Trg vstaje pred Občino Ruše
koncert
Vse od leta 2003 se v Rušah enkrat letno zberejo kantavtorji. Stari in mladi, izkušeni in tisti, ki na odru šele ubirajo prve korake. In vsako leto znova se vprašamo: na kant ali v kanto? In odgovor je: na Kantfest!
Festival se tokrat vrača h koreninam, izvirni glasbi in besedilu, ki ga avtor/ica v živo tudi sam/a odigra in zapoje! Avtor/ica je torej bog in batina!
Tako naj bo!
Pred 35. leti so na povabilo Janija Kovačiča v Cankarjevem domu prvič skupaj nastopili Adi Smolar, Bojan Sedmak in Peter Andrej. Vsa četvorica imen je neločljivo povezana s Kantfestom. Bili so prvi snovalci festivala, ki se je kasneje rodil kot Kantfest (hvala Ksenji Jus za zgled).
Kaj se je medtem zgodilo z njimi? Kaj imajo pokazati po 35. letih?
Prvi del 22. KANTFESTA je tokrat posvečen temu. Bojan Sedmak z novim CD-jem Daj demo in komadom Smeh je pol fuka. Peter Andrej s CD boxom Mi iz sončne uprave. Adi Smolar z vinilno ploščo ponarodelih pesmi.

Povezava do originalnega članka

Prifarski muzikanti v Lovrencu na Pohorju
2024-08-10 20:00 | Okolica / Gornji trg 62, 2344 Lovrenc na Pohorju
Prifarski muzikanti nas popeljejo v svet ljudske pesmi!
Vabljeni na nepozaben večer s Prifarskimi muzikanti, kjer bomo skupaj zapeli in zaplesali ob zvokih slovenske ljudske glasbe.
S svojo prepoznavno mešanico tradicionalnih napevov in priredb starih popevk nas bodo popeljali na čarobno glasbeno potovanje, polno nostalgije in veselja.

Povezava do originalnega članka

Benjamin King in Klara Veteršek
2024-08-10 20:00 - 22:00 | Maribor center / Grajski trg, 2000 Maribor
Benjamin King in Klara Veteršek bosta nastopila kot duet na Grajskem trgu.

Povezava do originalnega članka

Letni kino: Varuhi formule
2024-08-10 21:00 | Maribor center / Avditorij LGM
Filmska projekcija v okviru Letnega kina Minoriti
Dragan Bjelogrlić / Srbija, Slovenija, Severna Makedonija, Črna gora, 2023, 119 min / francoščina, srbščina s slovenskimi podnapisi
Oktober leta 1958. Hladna vojna je na vrhuncu.
Delo priznanega pariškega zdravnika Mathéja z inštituta Curie v Parizu prekine nenaden prihod štirih jugoslovanskih znanstvenikov, ki so bili v poskusu sestavljanja atomske bombe izpostavljeni radioaktivnemu sevanju. Mathé je zgrožen, ker mora pomagati ljudem pri ukvarjanju z orožjem, ki bi lahko uničilo svet.
Vseeno prevlada njegov humanistični značaj in ker za njihovo stanje ni zdravila, predlaga revolucionaren eksperiment – prvo transplantacijo kostnega mozga v zgodovini. Ali gre za tvegan eksperiment na človeških bitjih ali za iskreno željo pomagati soljudem z druge strani železne zavese?

Povezava do originalnega članka

Letni kino Minoriti: Varuhi formule
2024-08-10 21:00 | Maribor center / Avditorij LGM

Letni oder Ruše: Kafe Teater
2024-08-10 21:00 | Okolica / Trg vstaje pred Občino Ruše
Glasbena virtuoznost študentov prestižnih akademij
Kafe Teater, petčlanska glasbena skupina, ki od leta 2020 deluje na slovenski glasbeni sceni, izstopa s svojo edinstveno kombinacijo progresivne pop, zabavne in rock glasbe. Člani skupine prihajajo s Koroške in Štajerske, povezuje pa jih močna strast do ustvarjanja glasbe, ki izraža njihovo glasbeno vizijo.
Njihov repertoar sestavljajo avtorske skladbe, ki jih pišejo sami ter priredbe priljubljenih pesmi slovenskih glasbenih legend. Glasba, ki jo igrajo, je preplet čustev in zgodb, ki se zrcalijo v njihovih melodijah in besedilih.
Prihajajoči album »Morilke nežnosti« skupine Kafe Teater je crossover med disco ritmi, rock značajem in pop melodijami. Album dodatno bogati zvok trobente, ki povzema nekatere elemente jazza in soula.
Vsi člani skupine so študentje prestižnih glasbenih akademij doma in v tujini, kar se odraža v tehnični dovršenosti in globini njihove glasbe.

Povezava do originalnega članka

Letni oder Ruše: Nmav Čriez Izaro – Čarobni mesec pestri leto
2024-08-11 17:00 | Okolica / Trg vstaje pred Občino Ruše
Škrat Letek popelje Nika Kupperja na čarobno pustolovščino
Niko Kupper bo pripovedoval pravljico o nastanku ene najbolj znanih koroških pesmi »Nmav čriez izaro«. In še eno o tem, kako je nekoč srečal škratka Letka in kam vse ga je ta popeljal.
Niko Kupper je rojen v Celovcu, sedaj živi v Kožentavri pri Borovljah (avstrijska Koroška), na desnem bregu reke Drave.
Je pesnik in pravljičar, sodelavec avstrijske televizije ORF na Koroškem, kjer že več let ustvarja avtorske pravljice za tedenske otroške oddaje.

Povezava do originalnega članka
